เก่ง วงเฟลม แจงดราม่า ธัญญ่า ไม่เหมาะ (คลิป)
ชี้ให้มองถึงพยายามทำสิ่งแปลกใหม่เพลง แฟนคืนเดียว (One Night Stand) ของศิลปินกลุ่มร็อกดาร์กไซด์พันธุ์ไทยพูดตรง วงเฟลม ที่ฟีเจอริงกับสาวอีสานมหัศจรรย์ ธัญญ่า อาร์สยาม ยอดวิวพุ่งทะลุล้านหลังปล่อยได้เพียงแค่ 2 วันแต่กลับมีคอมเมนต์แรงถึงความไม่ลงตัวในบุคลิก และเสียงร้องของ สาวธัญญ่า ว่าช่างไม่เหมาะสม กับบทเพลง บ้างก็เปรียบเทียบกับหมอลำสาวเสียงสวรรค์ นุช วิลาวัลย์ อาร์สยาม ที่เคยร้องร่วมกับ วงเฟลม ในเพลง โอเคป่ะ? (Yes or No) ว่าร้องได้ดีกว่า หรืออาจเป็นเพราะทั้งสองบทเพลงมีเนื้อหาของหนุ่มสาวรักสนุก แต่ไม่คิดผูกพัน ทุกอย่างเกิดขึ้นและจบกันภายในคืนเดียว จนเป็นข้อสงสัยว่า สาวน้อยวัยใสอย่างธัญญ่าสลัดคราบสาวซึ้งกลายเป็นสาวเซ็กซี่ เผ็ดร้อนไปได้ ร้อนถึงเก่ง–วงเฟลม ในฐานะผู้เขียนเพลง ทำดนตรี และคุมการผลิตทุกขั้นตอน ขอชี้แจงถึงคอมเมนต์แรงว่า ก่อนอื่นต้องขอบคุณทุกๆ ยอดวิว ยอดแชร์สำหรับซิงเกิลใหม่ แฟนคืนเดียว (One Night Stand) ผมขอน้อมรับทุกๆคำติชม เพื่อนำไปพัฒนาในผลงานต่อๆไป แต่ในส่วนที่มีคอมเมนต์แรงถึงน้องสาวของผม ธัญญ่า ว่าไม่เหมาะสมกับแนวเพลงแบบนี้ ผมก็อยากจะชี้แจงว่า ทุกความคิดเห็นไม่มีถูกหรือผิดครับ มันเป็นความชอบ ความเห็นส่วนบุคคลผมเข้าใจ เพียงแค่อยากให้ลองมองพิจารณาในความสามารถของเด็กผู้หญิงตัวเล็กๆคนหนึ่งที่พยายามพัฒนาศักยภาพของตัวเอง ลองทำ และกล้าที่จะทำในสิ่งที่แปลกใหม่ กล้าลองเปลี่ยนสไตล์แนวการร้อง เปลี่ยนลุค เสื้อผ้าหน้าผม และการแสดงในมิวสิกวิดีโอ ซึ่งน้องก็สามารถถ่ายทอดออกมาได้ดี และผมเชื่อว่าเนื้อแท้ ธัญญ่าก็คือธัญญ่าครับ น้องยังคงเป็นนักร้องลูกทุ่งสาวอีสานมหัศจรรย์ ขวัญใจแฟนเพลงทั่วประเทศคนเดิม เพิ่มเติมคือความสามารถที่หลากหลาย มากขึ้น มาช่วยติดตามเป็นกำลังใจให้น้องสาวคนนี้ไปด้วยกันครับ.
เพลง แฟนคืนเดียว (One Night Stand) ของศิลปินกลุ่มร็อกดาร์กไซด์พันธุ์ไทยพูดตรง วงเฟลม ที่ฟีเจอริงกับสาวอีสานมหัศจรรย์ ธัญญ่า อาร์สยาม ยอดวิวพุ่งทะลุล้านหลังปล่อยได้เพียงแค่ 2 วัน
วงเฟลม,แฟนคืนเดียว,ธัญญ่า อาร์สยาม,ดราม่าเพลง,เก่ง วงเฟลม,นุช วิลาวัลย์,สาวเซ็กซี่,นักร้อง